जनताले वी.पी.बाट पनि “धाँधली पूर्ण नौटंकी जनमत संग्रह अस्वीकार गर्ने” मनमोहन अधिकारीहरुको रायमा सहमति जनाई आफ्नो वक्तव्य दिने विश्वास लिएका थिए । त्यस्तो विश्वास माथि तुषारापात भएको ठाने । बरु उनको (वी.पी.को) “जनमत संग्रहको परिणाम स्वीकार गर्छु” भन्ने वक्तव्यले निरंकुश स्वेच्छाचारी पंचायती व्यवस्थालाई ठूलो साथ, सहयोग, ऊर्जा, नैतिक समर्थन पुग्न ठानियो । राजा र पंचसमूहबाट निकै बढाइ चढाइ उनको “जनमतको परिणामलाई निःशर्त स्वीकार्ने” वक्तव्यलाई निकै पछिका दिन सम्म खूब प्रचार प्रसार गरियो ।
